als_Latn dik_Latn sag_Latn
(konica.al)– Mërgim Mavraj është lideri i ri i Hamburgut dhe për ta kuptuar më së miri këtë mjafton besimi që trajneri Markus Gisdol ka te mbrojtësi i përfaqësueses shqiptare. Tekniku është gati t’i besojë futbollistit shqiptar një rol shumë të rëndësishëm, atë të kapitenit, për ndeshjen shumë delikate të javës së ardhshme ndaj Bajer Leverkusen.
Në atë ndeshje do të mungojë kapiteni i Hamburgut, Sakai, i cili është i pezulluar për shkak kartonësh. Ndaj te Hamburgu po kërkohet një futbollist i cili të marrë këtë detyrë për ndeshjen në fjalë. Normalisht, shiriti duhej t’i shkonte zëvendësit Adler, por portieri nuk luan që prej nëntorit në radhët e Hamburgut, ndaj kërkohet një tjetër alternativë.
Vetë Gisdol ka pranuar se Mavraj është një kandidat më se i mundshëm për këtë rol të rëndësishëm te klubi, i cili lufton për mbijetesë. “Është edhe Mërgimi në garë”, – ishin fjalët e tij para gazetarëve të cilët ishin interesuar të dinin se kush do të mbante këtë detyrë.
Në fakt, që në momentin kur Hamburgu zyrtarizoi Mavrajn, drejtuesit e klubit bënë të ditur se i kishin dhënë shumë përgjegjësi futbollistit shqiptar. Ata presin prej tij që të udhëheqë me eksperiencë më të rinjtë për të nxjerrë Hamburgun nga zona e rrezikshme e klasifikimit dhe për të siguruar mbijetesën në Bundesligë
als_Latn als_Latn als_Latn als_Latn